text: Heimaverjan á varðhaldi við norsk gassvirkir
text: #000001
text: Eftir herverkið á Nordstream 1 og 2 hevur Noreg hækkað hóttanarstøðið og kalla fleiri fólk inn at ansa eftir
text: #000002
text: Styrkt varðhald er við norsku gassverkini (Mynd: NRK9
text: #000003
text: Fleiri túsund fólk frá norsku heimaverjuni eru tilkallað, nú norska stjórnin hevur hækkað hóttanarstøðið sum avleiðing av yvirganginum á gassleiðingarnar Nord Stream 1 og 2 í farnu viku.
text: #000004
text: Tað skrivar norska kringvarpið, NRK.
text: #000005
text: Heimaverjan skal brúkast til at standa á varðhaldi í fleiri havnum og støðum á landi, sum hava týdning fyri almenna infrakervið, serliga gassverk.
text: #000006
text: - Vit hava fingið til uppgávu at hjálpa løgregluni at tryggja infrakervið. Tað er ein týðandi uppgáva, har vit skulu hjálpa til við at standa á varðhaldi og vera sjónlig á støðum av týdningi, sigur Terje Male, sum er økisovasti fyri norsku heimaverjuna í útsynningspartinum av landinum.
text: #000007
text: Økta varðhaldið verður í 19 havnum framvið norsku suður-vestur strondini. Skip, ið koma til hesar havnir skulu rokna við nógv meira eftirliti og tað kan eisini henda at avgreiðslur verða seinkaðar.
text: #000008
text: Russland sendir oljutangaskip norður um Sibiria
text: #000017